
 22 հոկտեմբերի 2026 թվականի  N        - Լ




 ԶԲԱՂՎԱԾՈՒԹՅԱՆ ԱՊԱՀՈՎՄԱՆ ԾՐԱԳԻՐԸ ՀԱՍՏԱՏԵԼՈՒ 
Մ Ա Ս Ի Ն
 --------------------------------------------------------------------------------------------

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը և «Զբաղվածության մասին» օրենքի 21-րդ հոդվածի 1-ին մասի 7-րդ կետը՝ Հայաստանի Հանրապետության կառավարությունը    ո ր ո շ ու մ     է.
1.  Հաստատել զբաղվածության ապահովման ծրագիրը՝ համաձայն հավելվածի։
[bookmark: _GoBack]2. Ուժը կորցրած ճանաչել Հայաստանի Հանրապետության կառավարության 2022 թվականի հուլիսի 21-ի «Ադրբեջանի կողմից 2016, 2020 և 2022 թվականներին սանձազերծված ռազմական գործողություններին մասնակցած, ինչպես նաև 2020 թվականից հետո ժամկետային պարտադիր զինվորական ծառայությունից զորացրված գործազուրկ անձանց մասնագիտական ուսուցման կազմակերպման և զբաղվածության ապահովման ծրագիրը հաստատելու մասին» N 1179-Լ, 2024 թվականի հունվարի 11-ի «2023 թվականին Լեռնային Ղարաբաղից բռնի տեղահանված անձանց համար կարճաժամկետ ուսուցման դասընթացի կազմակերպման և աշխատանքային փորձ ձեռք բերելու համար աջակցության տրամադրման ծրագիրը հաստատելու մասին» N 57-Լ և 2025 թվականի հունիսի 12-ի «Անապահովության գնահատման համակարգով անապահով ճանաչված ընտանիքի աշխատունակ անձանց համար կարճաժամկետ ուսուցման դասընթացի կազմակերպման, աշխատանքային փորձ ձեռք բերելու համար աջակցության տրամադրման և զբաղվածության ապահովման ծրագիրը հաստատելու մասին» N 770-Լ որոշումները։ 
3․ Սույն որոշումն ուժի մեջ է մտնում 2027 թվականի հունվարի 1-ից և չի տարածվում սույն որոշման 2-րդ կետում նշված՝ Հայաստանի Հանրապետության կառավարության որոշումներով հաստատված ծրագրերի շրջանակում մինչև սույն որոշումն ուժի մեջ մտնելը կնքված պայմանագրային հարաբերությունների վրա։

